
Sociālās iekļaušanas politikas koordinācijas komitejas (turpmāk –komiteja) 14.10.2026. sēdes darba kārtība:
1. Komitejas sēdes atklāšana un darba kārtības apstiprināšana.
2. Latvijas ilgtspējīgas attīstības stratēģijas līdz 2050. gadam “Latvija 2050” (turpmāk - “Latvija 2050”) un Nacionālā attīstības plāna 2028. - 2034. gadam (turpmāk - NAP 2034) izstrāde. Aktualitātes attīstības plānošanas sistēmā. 
3. [bookmark: _Hlk208991072][bookmark: _Hlk210905899][bookmark: _Hlk213501647]Eiropas Sociālā fonda Plus (turpmāk - ESF+)  līdzfinansētā projekta “Vienlīdzīgu iespēju un nediskriminācijas veicināšana” uzraudzība.
4.  Latvijas ziņojums par starptautiskā Madrides rīcības plāna novecošanās jautājumos īstenošanu Latvijā 2022. - 2026. gadam. 
5.  Citi jautājumi. 
[bookmark: _Hlk35509608]

1. Komitejas sēdes atklāšana un darba kārtības apstiprināšana
(I. Alliks)
I. Alliks atklāj šā gada trešo komitejas sēdi un informē par tās darba kārtību. Iebildumi pret darba kārtību netika saņemti, un arī sēdes laikā neviens no komitejas locekļiem iebildumus neizsaka.
Nolemj: apstiprināt sēdes darba kārtību. 

2. “Latvija 2050” un informācija par darbu pie NAP 2034. Aktualitātes attīstības plānošanas sistēmā. 
(I. Alliks)
(N. Jirgensone, E. Kūla)
I. Alliks informē, ka NAP un nozaru ministriju pamatnostādņu īstenošanas termiņš ir 2027. gads, tādēļ VK pārstāve ir aicināta sniegt ieskatu par aktualitātēm valsts attīstības plānošanas sistēmā. Pēc VK pārstāves prezentācijas LM sniegs īsu informāciju par attīstības plānošanas norisi sociālajā jomā. 
 N. Jirgensone sniedz prezentāciju par “Latvija  2050” un NAP 2034 izstrādi, kā arī par plānotajām attīstības plānošanas sistēmas izmaiņām.
“Latvija 2050” un NAP2034 sākotnējie ietvari (kodoli), kas ir pamats turpmākajam darbam ekspertu darba grupās, ir skatāmi tīmekļa vietnē:  https://www.mk.gov.lv/lv/latvija2050  un  https://www.mk.gov.lv/lv/latvijas-nacionalais-attistibas-plans-2028-2034gadam.
Pētījums “Ietvars Latvijas ilgtermiņa plānošanai “Latvija 2050””, kas izstrādāts kā stratēģijas “Latvija 2050” analītisks pamatojums, ir pieejams tīmekļa vietnē: https://www.lvpeak.lu.lv/zinatniskie-projekti/zinatniskie-projekti/valsts-attistibas-vizija-2050/.
E. Kūla informē, ka LM vienlaikus iesaistās NAP izstrādē un nākamā Eiropas Savienības fondu perioda investīciju plānošanā. Darba tempi ir intensīvi, un nepieciešama ciešāka tematisko darba grupu savstarpējā koordinācija, jo cilvēkkapitāla, tautsaimniecības, migrācijas, vides un citi jautājumi savstarpēji pārklājas. LM jau ir sākusi darbu pie plānotajām investīcijām un konsultējas ar nevalstiskajām organizācijām, pašvaldībām un citām ministrijām.
I. Alliks piebilst, ka jaunās Saeimas, valdības deklarācijas un politisko prioritāšu ietekmē plānošanas dokumentos būs nepieciešamas korekcijas. Vienlaikus jānodrošina pilsoniskās sabiedrības, profesionālo organizāciju, sociālo un sadarbības partneru iesaiste.
Nolemj: pieņemt zināšanai VK sniegto prezentāciju un LM sniegto informāciju.

3. ESF+ līdzfinansētā projekta “Vienlīdzīgu iespēju un nediskriminācijas veicināšana” īstenošanas progress
(I. Alliks)
(D. Kretalovs)
I. Alliks informē, ka viens no komitejas uzdevumiem ir iepazīties ar ESF+ līdzfinansētā projekta “Vienlīdzīgu iespēju un nediskriminācijas veicināšana” ieviešanas progresu un dod vārdu projekta vadītājam D. Kretalovam prezentācijas sniegšanai.
D. Kretalovs sniedz prezentāciju par projekta “Vienlīdzīgu iespēju un nediskriminācijas veicināšana” ieviešanas progresu.
Sēdes dalībniekiem jautājumu un komentāru nav.
Nolemj: pieņemt zināšanai prezentācijā sniegto informāciju.
4. Latvijas ziņojums par starptautiskā Madrides rīcības plāna novecošanās jautājumos īstenošanu Latvijā 2022. - 2026. gadam.
(I. Alliks)
(E. Kūla, I. Rudzīte, P. Leiškalns)
I. Alliks informē, ka Latvijai kā ANO dalībvalstij ir jāsniedz informācija par progresu Madrides Starptautiskā rīcības plāna novecošanās jautājumos īstenošanā Latvijā par 2022.–2026. gada periodu. Lai apkopotu Latvijas paveikto un sasniegtos rezultātus pēdējo četru gadu laikā, ir sagatavots Latvijas ziņojums, par kura projektu īsu ieskatu sniegs LM Sociālās politikas plānošanas un attīstības departamenta direktora vietniece E. Kūla.
E. Kūla sniedz prezentāciju, iepazīstinot ar piekto Latvijas progresa ziņojumu, kas aptver trīs galvenos mērķus: aktīvas un veselīgas vecumdienas, piekļuvi ilgtermiņa aprūpei un atbalstu ģimenēm un aprūpētājiem, kā arī novecošanās jautājumu integrēšanu nozaru politikās.
I. Rudzīte aktualizē jautājumu par to, ka sociālo pakalpojumu pieejamību būtiski ietekmē iedzīvotāju spēja par tiem samaksāt. 
E. Kūla pateicas par jautājuma aktualizāciju un piebilst, ka šis aspekts tiks iekļauts Latvijas ziņojumā. 
I. Alliks un P. Leiškalns diskutē par ilgtspējīga ilgtermiņa aprūpes finansēšanas modeļa izstrādes nepieciešamību un tā ieviešanas risinājumiem, ņemot vērā valsts, pašvaldību, pakalpojuma saņēmēju un viņu tuvinieku iespējas. Vienlaikus tiek norādīts uz atšķirīgo pašvaldību praksi un nepieciešamību turpināt diskusiju ar sociālajiem partneriem, sadarbības partneriem un nevalstiskajām organizācijām. 
Nolemj: pieņemt zināšanai prezentācijā sniegto informāciju. Ziņojumā papildus ietvert pakalpojumu saņēmēju maksātspējas aspektu.
5. Citi jautājumi.
(I. Alliks)

I. Alliks informē, ka nākamā komitejas sēde provizoriski plānota decembra vidū. Darba kārtībā paredzēts izskatīt LM pasūtītā pētījuma “Bezpajumtniecības tiesiskā un saturiskā ietvara izpēte un priekšlikumu izstrāde specifiskiem atbalsta pasākumiem bezpajumtniecības jomā” rezultātus. Ielūgums un precizēta darba kārtība tiks nosūtīta atsevišķi.
I. Alliks pateicas dalībniekiem un prezentētājiem par darbu un slēdz sēdi.

Sēdi beidz plkst. 15.26
Pielikumā:
1. “Latvijas ilgtspējīgas attīstības stratēģijas līdz 2050.gadam un Nacionālā attīstības plāna 2028.-2034.gadam izstrāde” prezentācija (20 slaidi);
2. Projekta “Vienlīdzīgu iespēju un nediskriminācijas veicināšana” aktualitātes, Nr.4.3.4.1./1/23/I/001 prezentācija (10 slaidi);
3. “Cieņpilnas un aktīvas vecumdienas. Ko Latvija paveikusi un kas vēl jādara?”, par starptautiskā Madrides rīcības plāna novecošanās jautājumos īstenošanu Latvijā 2022. - 2026. gadam prezentācija (6 slaidi).

Komitejas vadītājs 		(paraksts*)			I. Alliks

